Kuyerera (to flow) izwi rinotaurwa pakudarika kwemvura kana chimwe chakaita semvura - sokuti kuyerera kwerwizi kana kwerute. Matsvanzvi, kana makutsi (Flood debris) zvinoreva makukurudzi anokukurudzwa nemvura yemafashamo kana mvura yanaya yakawandisa yozara padunhu. Makotorodzi kana makukumidzi (driftwood) apa kureva matanda nemarara anokukurutswa nerwizi. VaZigula vanoti kusela (v. to flow) kureva kuyerera. VaLenje vanoti mukuku (Current, flow of a stream or river) kureva gukurudzi rerwizi. VaKongo vanoti kukula (flow along, flow down, run down as water, trickle, pour down, drift, roll down). VaVenda vanoti -ela kana -elela (v. flow as a river). MaZulu vanoti ewuka (Descend, go down; flow down). Mamwe mazwi: ewula (Bring downward, move down; Follow a course downwards). Ukwewuka nomfula (to follow a course down stream). MaZulu vanoti lweza (Stream slowly down (as thick oil from a receptacle) kuyerera chinyai semafuta. Bavili vanoti kuumbë (v. to flow) kureva kuyerera. MaZulu vanoti goboza (Flow - as liquid) kureva kuyerera.